شەفەق
نیوز/ وەزارەت ورگیری عراق، ئمڕوو چوارشەممە، پرسە و سەرەخوەشی فرۆکەوان عراقی ک لە
وڵاتە یەکگرتگەیل گیان لە دەسدا، هویردەکاریەیل رویداوەگە خەێدە روی ک بویە هوکار مردنی.
لە بەیانامیگ
ک ئمڕوو دەریکرد و رەسییە ئاژانس شەفەق نیوز وت، " وە داخ و خەم فرەیگ خەوەر شەهیدبوین
عەقید فرۆکەوان عەمار عاسی حەمدان زاهر رەسیەپیمان، ک لە وڵاتە یەکگرتگەیل کووچ دویایی
کرد، دویای بەشداریکردنی لە خول " فەرماندەیی ئەرک ئاسمانی" لە ماوەی
2022/4/5 تا 2022/9/1 لە ولایەت باما بنکەی روکەر.
وتیش"
لە چوارچمگ پرۆسەی خول خوەنینەگە گەشتییگ چەم ئەرا بەشداربویەیل خولەگە بوی  لەوەخت سەرکردایەتی بەلەم چەمەگە پەکی کەفتگە هاوسەنگی
رویدایە و بەلەمەگە قەڵبەوبویە و بویە هوکار مردن عەقید فرۆکەوان، لەوەر تونی ئاو چەمەگە
خنکیاگە، لە دویای ئۆپراسیۆنیگ مینەکردن تەرمەگەی پەیاکریا.
